b'\n_START_ARTICLE_\nKongens kopp (drikkelek)\n_START_PARAGRAPH_\nKongens kopp, ogs\xc3\xa5 kjent under tallrike andre navn som \xc2\xabRose\xc2\xbb, \xc2\xabRing av ild\xc2\xbb (Ring of Fire), \xc2\xabDonat\xc2\xbb, \xc2\xabHeroes\xc2\xbb og lignende, er en internasjonal drikkelek som ogs\xc3\xa5 anvender et kortspill. Det spilles ofte blant universitetsstudenter i Vesten, som Canada, Mexico, Chile, New Zealand, Australia, USA, Sverige, og mange andre land. Opplegget er at de som deltar m\xc3\xa5 drikke og dele ut drinker basert p\xc3\xa5 de kortene som trekkes. Spillet kan ogs\xc3\xa5 blandes med andre drikkeleker. Hvert kort har en regel som blir bestemt f\xc3\xb8r drikkeleken begynner.\n_START_SECTION_\nEksempel p\xc3\xa5 regler\n_START_PARAGRAPH_\nEttersom spillet vanligvis blir ut\xc3\xb8vd i beruset tilstand, finnes det en rekke regler for spillet. I hovedsak g\xc3\xa5r det ut p\xc3\xa5 at man tildeles et visst antall \xc2\xabslurker\xc2\xbb med \xc3\xb8l, eller \xc2\xabshots\xc2\xbb med sprit, n\xc3\xa5r man f\xc3\xa5r spesielle kort.\n_START_SECTION_\nEksempel 1\n_START_PARAGRAPH_\nMan forbereder spillet ved \xc3\xa5 legge 14 kort i en sirkel p\xc3\xa5 bordet, og resten av stokken i midten av sirkelen._NEWLINE_N\xc3\xa5r alle har satt seg rundt bordet, trekker en av spillerne et kort. Han gir s\xc3\xa5 kortet til en av de andre (eller seg selv). Hvis kortet viser ess til 10, m\xc3\xa5 den som mottok kortet ta en slurk \xc3\xb8l. Hvis kortet er en konge, dame eller knekt, m\xc3\xa5 man ta to slurker. Mottakeren trekker s\xc3\xa5 et kort, og gir det til noen andre. Det er fullt lovlig \xc3\xa5 gi kort tilbake til den som ga deg kort, men dette kan f\xc3\xb8re til at alle de andre syns det blir kjedelig. Man kan ogs\xc3\xa5 gi kort til seg selv. Denne delen av spillet fortsetter til stokken i midten er tom._NEWLINE_N\xc3\xa5 sitter man igjen med sirkelen best\xc3\xa5ende av 14 kort. Man fortsetter p\xc3\xa5 vanlig m\xc3\xa5te med \xc3\xa5 trekke et kort og gi det til noen, men n\xc3\xa5 er det verdien p\xc3\xa5 kortet som avgj\xc3\xb8r antall slurker (1 for ess, 4 for en firer, 12 for en dame, og videre).\n_START_SECTION_\nEksempel 2\n_START_PARAGRAPH_\nMan legger kortene i en bunke midt p\xc3\xa5 bordet. Spiller nr 1 trekker det \xc3\xb8verste kortet, og teller antall plasser til venstre for seg som kortet viser. Hvis det er f\xc3\xa6rre spillere enn nummeret p\xc3\xa5 kortet, teller man seg selv, og fortsetter videre p\xc3\xa5 spilleren til venstre igjen. Den man ender p\xc3\xa5 m\xc3\xa5 ta en slurk \xc3\xb8l, og trekker s\xc3\xa5 et nytt kort. Hvis man trekker et billedkort (knekt, dame eller konge), teller kortet to slurker, og man kan velge hvem man vil gi det til. F\xc3\xa5r man en ess m\xc3\xa5 alle drikke, og den som trakk esset m\xc3\xa5 trekke p\xc3\xa5 nytt.\n_START_SECTION_\nRegel-supplement\n_START_PARAGRAPH_\nEn variant av spillet kan ogs\xc3\xa5 inkludere en flaske i midten og kortene i en sirkel rundt denne. Etter hvert trukket kort legger kortinnehaver sitt kort p\xc3\xa5 toppen av flasken p\xc3\xa5 en slik m\xc3\xa5te at minst to av kantene p\xc3\xa5 kortet ikke ber\xc3\xb8rer andre kort. Den som til slutt velter kortstabelen med t\xc3\xb8mme sin enhet med drikke.'